AP เดินหน้าแคมเปญ “บ้านสร้างบุญ” มอบเงิน 1.7 ลบ. สนับสนุนทีมแพทย์สู้โควิด
AP เดินหน้าแคมเปญ “บ้านสร้างบุญ” มอบเงินจำนวน 1.7 ลบ. เพื่อสนับสนุนทีมแพทย์รับมือกับการแพร่ระบาดของโควิด-19
AP เดินหน้าแคมเปญ “บ้านสร้างบุญ” มอบเงินจำนวน 1.7 ลบ. เพื่อสนับสนุนทีมแพทย์รับมือกับการแพร่ระบาดของโควิด-19
14 ธ.ค. 2564

บริษัท เอพี (ไทยแลนด์) จำกัด (มหาชน) หรือ AP ผู้นำด้านการพัฒนาอสังหาริมทรัพย์ ภายใต้พันธกิจ ‘EMPOWER LIVING’ นำโดยนายเมธา รักธรรม รองกรรมการผู้อำนวยการ สายงานพัฒนาธุรกิจกลุ่มสินค้าทาวน์โฮม เป็นผู้แทนร่วมมอบเงินบริจาคในแคมเปญ “บ้านสร้างบุญ” แก่ 3 องค์กรทางการแพทย์ ได้แก่ กองทุนศิริราชสู้ภัยโควิด ศิริราชมูลนิธิ, โครงการสนับสนุนอุปกรณ์ทางการแพทย์ รพ.ธรรมศาสตร์เฉลิมพระเกียรติ และโครงการป้องกันและช่วยเหลือสถานการณ์แพร่ระบาดของโรคโควิด-19 คณะแพทย์ศาสตร์ รพ.รามาธิบดี รวม 1.7 ล้านบาท
โดยแคมเปญดังกล่าวมีวัตถุประสงค์เพื่อร่วมสนับสนุนหน่วยงานทางการแพทย์ในการจัดหาอุปกรณ์ช่วยชีวิตผู้ป่วย และเพิ่มความปลอดภัยให้กับบุคลากรด่านหน้าของประเทศ ในการเตรียมรับมือกับการแพร่ระบาดของโควิด-19 รวมถึงการกลายพันธุ์ชนิดใหม่ โดยมี ผศ.นพ. ชัยวัฒน์ โมกขะเวส (ขวา) กรรมการเหรัญญิกศิริราชมูลนิธิ เป็นผู้รับมอบ ถ่ายภาพ ณ โรงพยาบาลศิริราช